Uku Masing on mingi erilise ja seejuures järjepideva eesti kultuuri rekonstrueerimise suhtes väga skeptiline, ütleb: "Veel raskem on siis määrata muidugi midagi spetsiifiliselt eestilist, võime öelda rahulikult, et  praegusis tingimusis täiesti võimatu on öelda, mis on tekkinud eestlaste enese hingest. Oleme konglomeraat väga vanu Ida laene, laene varajaseilt germaanlasilt, laene Bütsantsist venelaste ja viikingite kaudu, laene hilisemailt germaanlasilt ja osalt ka venelasilt. Kuid mis on oluline meile endile või soome-ugri rahvaile, on peaaegu võimatu määrata ja kõik, mida kavatseme nimetada nõnda, mõne aasta pärast võib kujuneda laenuks muistelt idamaalt. Kahjuks on olukord selline." (U. Masing, "Eesti usund", 1998,  lk 8-9.)